מיקרו פוקוס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] מיקרו פוקוס (באנגלית: Micro Focus International plc) הייתה חברה בין-לאומית בתחום טכנולוגיית מידע שמרכזה בניוברי (Newbury), אנגליה, הממלכה המאוחדת. תחומי הפעילות העיקריים שלה הם אספקת תוכנה וייעוץ. החברה נסחרת בבורסה לניירות ערך בלונדון, והיא אחת החברות במדד FTSE 100. ב-2022 דווח כי החברה תימכר ל-OpenText תמורת סכום של כ-6 מיליארד דולר. החברה נוסדה ב-1976. ב-1981 היא הייתה החברה הראשונה שזכתה בפרס המלכה (אנ') לתעשייה רק בזכות פיתוח מוצר תוכנה. המוצר היה CIS COBOL, יישום קובול תואם תקן עבור מיקרו-מחשבים. ב-1998 רכשה החברה את החברה האמריקנית Intersolv Inc, שהתמחתה בהפעלת יישומים, תמורת 534 מיליון דולר, והחברה המשותפת קיבלה את השם מרנט (Merant). באותה שנה רכשה החברה את XDB Systems יחד עם מערכת מסד הנתונים היחסי שלה XDB Enterprise Server. ב-2001 התפצל העסק המקורי ממרנט בעזרת מימון מקרן ההון Golden Gate Capital Partners, והפכה בחזרה למיקרו פוקוס. החברה החל להיסחר בבורסה לניירות ערך בלונדון. ביוני 2008 רכשה החברה את חברת התוכנה הישראלית NetManage, שנסחרה בבורסת הנאסד"ק האמריקנית, תמורת 73.3 מיליון דולר. ביולי 2008 החברה רכשה את חברת התוכנה הפרטית ליאנט (Liant Software Corporation) שמקום מושבה באוסטין בטקסס בעבור קווי המוצרים RM/COBOL ו-PL/I. בבעלותה של ליאנט היו הנכסים של חברת רייאן-מקפרלנד (Ryan-McFarland Corporation) שהייתה מתחרה של מיקרו פוקוס בשנות ה-80 של המאה ה-20. ביולי 2009 רכשה מיקרו פוקוס את חברת בורלנד שהתמחתה בנושא ניהול מחזור חיי פיתוח התוכנה, כמו גם את מחלקת "פתרונות איכות" (Quality Solutions), של חברת התוכנה האמריקנית Compuware, שפיתחה את המוצר TestPartner, שנועד לסייע בבניית ממשק משתמש גרפי. ב-2010 שכרה את חברת Numis כסוכן המניות של החברה, תפקיד אותו היא ממשיכה לנהל. ב-2011 החברה טענה שמשטרת ניו סאות' ויילס באוסטרליה וסוכניות נוספות השתמשו ב-16,500 עותקים של תוכנת ViewNow שלה על מחשבים שונים כאשר המשטרה והסוכנויות הנוספות רכשו 6,500 רישיונות בלבד. החברה דרש תחילה נזקים בשווי 10 מיליון דולר אוסטרלי, אבל אחר כך הגדילה את התביעה ל-12 מיליון לאחר שבחנה את התוצאה של ביקורת על המחשבים של המשטרה בעקבות צו של בית המשפט. המשטרה טענה במהלך הדיונים בבית המשפט ששילמה רישיון אתר (site licence) שהעניק לה את הזכות להתקנות בלא הגבלה של התוכנה עבור כל השוטרים שלה. למרות זאת, הגיעה המשטרה לפשרה מחוץ לכותלי בית המשפט ב-2012 תמורת סכום שלא פורסם. הסוכנויות האחרות הגיעו קודם לפשרה מחוץ לכותלי בית המשפט. גם כאן לא פורסם הסכום. בדצמבר 2013 רכשה מיקרו פוקוס את קו מוצרי התוכנה Orbix‏, Orbacus ו-Artix מחברת התוכנה האמריקנית Progress Software. יישומים מובילי שוק אלו של תקן ה-CORBA פותחו במקור על ידי חברת התוכנה האירית IONA Technologies. ב-15 בספטמבר 2014 הכריזה מיקרו פוקוס שהיא תרכוש את קבוצת Attachmate תמורת 1.2 מיליארד דולר במניות, שיעניק לה בעלות על קווי המוצרים של Attachmate‏, NetIQ, נובל וסוזה. חברת האם של Attachmate‏, Wizard Parent LLC, הכוללת את קרנות ההשקעה Elliott Management Corporation‏, Francisco Partners‏, Golden Gate Capital ותומא בראבו (אנ') הפכה לבעלת 40% במיקרו פוקוס לאחר הרכישה. ב-2015 רכשה מיקרו פוקוס את חברת התוכנה ההולנדית Authasas, שפיתחה תווכה להזדהות. ב-22 במרץ 2016 הודיעה מיקרו פוקוס על כוונתה לרכוש את חברת התוכנה האמריקנית Serena Software שאז הוערכה ב-540 מיליון דולר. הרכישה הושלמה ב-2 במאי 2016. ב-7 בספטמבר 2016 הכריזה מיקרו פוקוס על כוונתה להתמזג עם מגזר התוכנה של HP אנטרפרייז (המוכרת בשם HPE). הרכישה הושלמה ב-1 בספטמבר 2017. ב-4 באוקטובר 2016 הודיעה מיקרו פוקוס שרכשה את חברת Gwava Inc, חברה קנדית המתמחה באחסון בארכיון של מידע. ב-19 במרץ 2018 נפלה המניה של מיקרו פוקוס ב-55% ל-849p לאחר שהחברה הזהירה מירידה חדה ברווחים והמנכ"ל, כריס סו (Chris Hsu) התפטר, והוחלף על ידי סטיבן מרדוך (Stephen Murdoch). ב-2 ביולי 2018 הכריזה מיקרו פוקוס כי תמכור את מגזר העסקים של סוזה לקרן EQT Partners תמורת 2.53 מיליארד דולר. נכון לאוקטובר 2017 עבדו בסניף הישראלי של מיקרו פוקוס 950 עובדים. מטה החברה בישראל נמצא בפארק מת"ם והוא מבוסס על משרדי NetMange שמיקרו פוקוס רכשה ב-2008. מרכז הפיתוח של החברה נמצא ביהוד והוא מבוסס על עובדי HPE לשעבר. לאחר שמיקרו פוקוס רכשה את מגזר התוכנה של HPE פוטרו קרוב ל-200 עובדים (כ-20% מכוח העבודה) ממרכז הפיתוח. בנוסף יש למיקרו פוקוס משרדים ברעננה, כולל הנציגות הישראלית של חברת נובל שמיקרו פוקוס רכשה ב-2014. אתר האינטרנט הרשמי של מיקרו פוקוס (באנגלית) מיקרו פוקוס, ברשת החברתית אקס (טוויטר) מיקרו פוקוס, באתר הבורסה לניירות ערך בלונדון מידע עסקי על חברת מיקרו פוקוס באתרים Yahoo! Finance, MarketWatch (באנגלית), גוגל פיננסים מיקרו פוקוס, באתר Crunchbase (באנגלית) "Preliminary Results 2017" (PDF). Micro Focus International plc. עמוד האודות באתר החברה Canada's OpenText to buy British software firm Micro Focus in $6 bln deal, באתר רויטרס "Micro Focus: History". אורכב מ-המקור ב-12 בספטמבר 2008. {{cite web}}: (עזרה) "Software industry receives royal treatment". New Scientist. 90 (1251): 289. 30 באפריל 1981. ISSN 0262-4079. {{cite journal}}: (עזרה) "City & Corporate: FD wins Micro Focus equity listing bid - PR Week". brandrepublic.com. Dominic Elliott. "Micro Focus IPO scrapes home after price cut". efinancialnews.com. Micro Focus completes acquisition of NetManage, Inc "Micro Focus buys Liant, PL/I, modernization capabilities picked up". InfoWorld. 11 ביולי 2008. {{cite web}}: (עזרה) "Micro Focus buys Borland Software for $75 million". InfoWorld. 6 במאי 2009. {{cite web}}: (עזרה) "Numis lands record M&A win with $9bn tech tie-up". Investment Banking. "NSW hit with $1.8m legal bill after piracy case". SMH. 2013-04-26. "Micro Focus International plc - Acquisition of Orbix, Artix and Orbacus software product lines for $15m". Micro Focus International plc. 24 בדצמבר 2012. אורכב מ-המקור ב-4 בנובמבר 2013. {{cite web}}: (עזרה) "Micro Focus to Buy Attachmate in $1.2 Billion Share Deal". Bloomberg. 15 בספטמבר 2014. {{cite news}}: (עזרה) "Micro Focus to Buy Attachmate in $1.2 Billion Deal". The Wall Street Journal. 15 בספטמבר 2014. {{cite news}}: (עזרה) "International acquisition of Authasas strengthens security cluster in West Holland". InnovationQuarter. אורכב מ-המקור ב-4 בנובמבר 2016. {{cite news}}: (עזרה) "Micro Focus International plc - Micro Focus Announces Intent to Acquire Serena Software, Inc". Micro Focus International plc. 22 במרץ 2016. {{cite web}}: (עזרה) "Micro Focus Completes Acquisition of Serena Software, Inc". Micro Focus International plc. 2 במאי 2016. {{cite web}}: (עזרה) "Micro Focus shares lifted by surprise first-half revenue rise". Reuters. 14 בדצמבר 2016. {{cite news}}: (עזרה) "Micro Focus Announces Intent to Merge with Hewlett Packard Enterprise's Software Business Segment". Micro Focus International plc. 7 בספטמבר 2016. {{cite web}}: (עזרה) "Micro Focus Completes Merger with HPE Software Business, Creating One of World's Largest Pure-play Software Companies". Micro Focus International plc. 1 בספטמבר 2017. {{cite web}}: (עזרה) "Micro Focus Acquires GWAVA, Inc". PR Newswire. 4 באוקטובר 2016. {{cite web}}: (עזרה) מיקרו פוקוס מתקשה לבלוע את עסקת HPE: מניית חברת ההיי-טק הגדולה בבריטניה קרסה, באתר TheMarker‏, 19 במרץ 2018 Burton, Graham (2 ביולי 2018). Micro Focus to sell SUSE Linux to private equity firm for US$2.5bn. Computing. {{cite book}}: (עזרה) "Proposed sale of the SUSE Business". otp.investis.com. רותי לוי, העובדים חוששים: מיקרו פוקוס נערכת לפיטורים במרכז הפיתוח ביהוד, באתר TheMarker‏, 2 באוקטובר 2017